KIRJALLINEN KYSYMYS E-1363/02

esittäjä(t): Geoffrey Van Orden (PPE-DE) neuvostolle

(14. toukokuuta 2002)

Aihe: Bulgariassa sijaitsevan Kozloduyn ydinvoimalan tulevaisuus

Onko jäsenvaltioilla mitään sitä vastaan, että Kozloduyssa sijaitsevan ydinvoimalan 3 ja 4 yksiköiden toimintaa jatketaan vuoteen 2009 saakka, kun otetaan huomioon näiden yksiköiden turvallisuuteen hiljattain tehty suurehko investointi ja niiden merkitys Bulgarian taloudelle?

Vastaus

(30. syyskuuta 2002)

EU on korostanut ydinturvallisuuden korkeiden standardien ja ympäristönsuojelun korkean tason tärkeyttä, kuten käy ilmi asiaa koskevista neuvoston päätelmistä, kaikkien ehdokasmaiden kanssa käytävien liittymisneuvottelujen alusta saakka kirjaamalla kyseisen tavoitteen yleiseen neuvottelukantaansa.

Neuvosto on toistuvasti vahvistanut sitoutuneensa avustamaan ehdokasmaita parantamaan ydinturvallisuutta ja kehittämään keskipitkän ja pitkän aikavälin energiastrategioita riskialttiiden ydinreaktoreiden korvaamiseksi. Tätä silmällä pitäen sekä kyseisten maiden kanssa tehdyissä liittymiskumppanuussopimuksissa esitettyjen painopisteiden mukaisesti neuvosto korostaa, että sellaisten maiden, jotka, kuten Bulgaria, käyttävät reaktoreja, joita ei voida kunnostaa kansainvälisesti hyväksytylle turvallisuustasolle kohtuullisin kustannuksin, olisi huolehdittava tällaisten reaktorien mahdollisimman pikaisesta sulkemisesta.

Neuvosto laati viime vuoden kesällä raportin ydinturvallisuudesta laajentumisen yhteydessä, jossa se määritteli aiempaa täsmällisemmin, mitä ehdokasvaltioilta, myös Bulgarialta, vaaditaan ydinturvallisuuden korkean tason saavuttamiseksi. Vastauksessa Bulgaria hyväksyi raportin suositukset, joihin sisältyy Kozloduyn ydinvoimalan yksikköjen 14 lopullinen sulkeminen mahdollisimman pian Euroopan komission kanssa 29. marraskuuta 1999 allekirjoitetun sopimuksen mukaisesti. Kyseisten yksikköjen ja niihin liittyvien sulkemissitoumusten osalta alkuperäisissä suunnitelmissa olleista puutteista ja parannusohjelman toteuttamisen viivästymisestä johtuen on turvallisuusvaatimuksissa ja -käytännöissä kevytvesireaktorien osalta kuitenkin edelleen huomattavia poikkeamia EU:ssa toiminnassa oleviin, saman vuosimallin

kevytvesireaktoreihin nähden. Tässä tilanteessa on entistä tarpeellisempaa valvoa tiiviisti sulkemissitoumusten noudattamista ja kiinnittää erityistä huomiota jäljellä olevana käyttöaikana toimenpiteisiin, joiden tarkoituksena on varmistaa toiminnan turvallisuuden korkea taso. Bulgaria sitoutui sulkemaan lopullisesti yksiköt 1 ja 2 vuoteen 2003 mennessä ja vuonna 2002 päätökseen saatettavan energiastrategian päivittämisen yhteydessä päättämään yksiköiden 3 ja 4 lopullisesta sulkemisajankohdasta, joka on alunperin kaavailtua sulkemisajankohtaa (2008 ja 2010) aikaisempi. EU korosti tässä yhteydessä, että sen käsityksen mukaan yksiköt 3 ja 4 suljetaan viimeistään vuonna 2006. Todellakin vain sillä keinoin, että suunniteltu parannusohjelma pannaan pikaisesti täytäntöön ja saatetaan tyydyttävällä tavalla päätökseen, voidaan yksiköiden 3 ja 4 nykyisiä poikkeamia EU:ssa laajasti sovelletuista turvallisuusvaatimuksista ja -käytännöistä rajoittaa siinä määrin, että yksikköjen 3 ja 4 toiminnan jatkuminen rajoitetun ajan voisi ydinturvatyöryhmän mielestä olla perusteltua edellyttäen, että sulkemisesta on tehty vankat sitoumukset.

EU jatkaa Bulgarian ydinturvallisuustilanteen seurantaa liittymisajankohtaan asti. Tätä varten on luotu EU:n neuvoston valvonnassa toimiva niin kutsuttu vertaisarviointijärjestelmä. Arviointi saatetaan päätökseen ajoissa siten, että kokonaisarvio Bulgarian tilanteesta saadaan tehtyä ennen Bulgarian kanssa käytävien liittymisneuvottelujen päättämistä. Kaiken kaikkiaan neuvosto korostaa sulkemisesta tehtyjen sitoumusten turvallisuusnäkökohtia ja tarvetta panna ne täytäntöön ajallaan ja valvoa niitä tiiviisti.